CELEX: 62018CA0071
Language: hr
Date: 2019-09-04 00:00:00
Title: predmet C-71/18: Presuda Suda (prvo vijeće) od 4. rujna 2019. (zahtjev za prethodnu odluku koji je uputio Vestre Landsret - Danska) – Skatteministeriet protiv KPC Herning (Zahtjev za prethodnu odluku – Zajednički sustav poreza na dodanu vrijednost (PDV) – Direktiva 2006/112/EZ – Prodaja zemljišta na kojem se u trenutku isporuke nalazi objekt – Kvalifikacija – Članci 12. i 135. – Pojam „građevinsko zemljište” – Pojam „objekt” – Utvrđivanje gospodarske i poslovne stvarnosti – Ocjena objektivnih elemenata – Namjera stranaka)

11.11.2019   
            
            
               HR
            
            
               Službeni list Europske unije
            
            
               C 383/18
            
         
      Presuda Suda (prvo vijeće) od 4. rujna 2019. (zahtjev za prethodnu odluku koji je uputio Vestre Landsret - Danska) – Skatteministeriet protiv KPC Herning
      (predmet C-71/18) (1)
      
      (Zahtjev za prethodnu odluku - Zajednički sustav poreza na dodanu vrijednost (PDV) - Direktiva 2006/112/EZ - Prodaja zemljišta na kojem se u trenutku isporuke nalazi objekt - Kvalifikacija - Članci 12. i 135. - Pojam „građevinsko zemljište” - Pojam „objekt” - Utvrđivanje gospodarske i poslovne stvarnosti - Ocjena objektivnih elemenata - Namjera stranaka)
      (2019/C 383/17)
      Jezik postupka: danski
      
         Sud koji je uputio zahtjev
      
      Vestre Landsret
      
         Stranke glavnog postupka
      
      
         Tužitelj: Skatteministeriet
      
         Tuženik: KPC Herning
      
         Izreka
      
      Članak 12. stavak 1. točke (a) i (b) i stavke 2. i 3., kao i članak 135. stavak 1. točke (j) i (k) Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost treba tumačiti na način da se transakcija isporuke zemljišta na kojem se, na dan te isporuke, nalazi objekt, ne može kvalificirati kao isporuka „građevinskog zemljišta” kada je ta transakcija ekonomski neovisna od drugih isporuka i s njima ne čini jedinstvenu transakciju, iako je namjera stranaka bila da taj objekt bude u potpunosti ili djelomično srušen kako bi se stvorio prostor za novi objekt.
      
         (1)  SL C 134, 16. 4. 2018.